ddrg/super_eurlex huggingface dataset:
Πρόταση κανονισμού του Συμβουλίου για τη διόρθωση του κανονισμού (EK) αριθ. 2201/96 για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά

(2001/C 180 E/13)

COM(2001) 111 τελικό - 2001/0052(CNS)

(Υποβλήθηκε από την Επιτροπή στις 26 Φεβρουαρίου 2001)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 36 και 37,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας τα εξής:

(1) Ο κανονισμός (EK) αριθ. 2699/2000 του Συμβουλίου(1) τροποποίησε τον τίτλο I του κανονισμού (EK) αριθ. 2201/96 του Συμβουλίου(2) και προσάρμοσε ανάλογα, χωρίς να τροποποιούνται κατ' ουσίαν, τις διατάξεις που διέπουν το καθεστώς ενίσχυσης στη μεταποίηση ξηρών δαμάσκηνων που προέρχονται από αποξηραμένα δαμάσκηνα Ente και ξηρών σύκων. Το καθεστώς αυτό, το οποίο μέχρι τώρα περιλαμβανόταν στα άρθρα 2 έως 6 του κανονισμού (EK) αριθ. 2201/96, θεσπίζεται εις το εξής από το άρθρο 6α του κανονισμού (EK) αριθ. 2699/2000. Προκειμένου να ληφθεί υπόψη η νέα αυτή παρουσίαση, θα πρέπει να διορθωθεί το κείμενο του άρθρου 31 του κανονισμού αριθ. 2201/96 που ορίζει τις δαπάνες που χρηματοδοτούνται από το τμήμα "Εγγυήσεων" του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ).

(2) Στο ίδιο άρθρο 31, η αναφορά στον κανονισμό (EK) αριθ. 729/70(3), ο οποίος έχει καταργηθεί πρέπει να αντικατασταθεί από αναφορά στον κανονισμό (EK) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής(4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 31 του κανονισμού (EK) αριθ. 2201/96 αντικαθίσταται από το ακόλουθο κείμενο: "Άρθρο 31

Οι δαπάνες που πραγματοποιούνται κατ' εφαρμογή των άρθρων 2, 6α και 7, του άρθρου 9 παράγραφοι 4 και 5 και του άρθρου 10 παράγραφος 3 θεωρούνται ως παρεμβάσεις για τη ρύθμιση των γεωργικών αγορών κατά την έννοια του άρθρου 1 παράγραφος 2 στοιχείο β) του κανονισμού (EK) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής(5)."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 311 της 12.12.2000, σ. 9.

(2) ΕΕ L 297 της 21.11.1996, σ. 29. Κανονισμός όπως τροποποιήθηκε τελευταία από τον κανονισμό (EK) αριθ. 2699/2000 (ΕΕ L 311 της 12.12.2000, σ. 9).

(3) ΕΕ L 94 της 28.4.1970, σ. 13. Κανονισμός όπως τροποποιήθηκε τελευταία από τον κανονισμό (EK) αριθ. 1287/95 (ΕΕ L 125 της 8.6.1995, σ. 1).

(4) ΕΕ L 160 της 26.6.1999, σ. 103.

(5) ΕΕ L 160 της 26.6.1999, σ. 103.
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ, EΥΡΑΤΟΜ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σκοπός των παρακάτω δύο σχεδίων κανονισμών είναι να αποφευχθεί το ενδεχόμενο διαφυγής από την καταβολή του κοινοτικού φόρου των υπαλλήλων που συμπεριλαμβάνονται στα προσωρινά και ιδιαίτερα μέτρα για την οριστική λήξη των καθηκόντων (μέτρο εθελούσιας εξόδου Peer Group).

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ, EΥΡΑΤΟΜ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 13,

την πρόταση της Επιτροπής,

Εκτιμώντας τα εξής :

(1) Επιβάλλεται να τροποποιηθεί ο κανονισμός (ΕΟΚ, ΕΥΡΑΤΟΜ, ΕΚΑΧ) αριθ. 260/68 [1], όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 2804/00 [2], προκειμένου να ληφθεί υπόψη ο κανονισμός αριθ. ...του Συμβουλίου, της..., για τη θέσπιση, παράλληλα με τη μεταρρύθμιση της Επιτροπής, των ιδιαίτερων μέτρων που αφορούν στην οριστική λήξη των καθηκόντων υπαλλήλων της Επιτροπής των Ευρωπαϊκών Κοινοτήτων.

[1] ΕΕ L 56 της 4.3.1968, σ. 8.

[2] ΕΕ L 326 της 22.12.2000, σ. 3.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ, ΕΥΡΑΤΟΜ, ΕΚΑΧ) αριθ. 260/68 προστίθεται 16η περίπτωση (-) η οποία αναγράφει :

-Οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού αριθ.....

Άρθρο 2

Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημερομηνία ενάρξεως της ισχύος του κανονισμού που αναφέρεται στο άρθρο 1.

Βρυξέλλες,

Για το Συμβούλιο

Ο Πρόεδρος
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΥΡΑΤΟΜ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις των άρθρων 12, 13 δεύτερο εδάφιο και 14 του πρωτοκόλλου περί των προνομίων και ασυλιών των Κοινοτήτων

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σκοπός των παρακάτω δύο σχεδίων κανονισμών είναι να αποφευχθεί το ενδεχόμενο διαφυγής από την καταβολή του κοινοτικού φόρου των υπαλλήλων που συμπεριλαμβάνονται στα προσωρινά και ιδιαίτερα μέτρα για την οριστική λήξη των καθηκόντων (μέτρο εθελούσιας εξόδου Peer Group).

2001/0028 (CNS)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΥΡΑΤΟΜ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις των άρθρων 12, 13 δεύτερο εδάφιο και 14 του πρωτοκόλλου περί των προνομίων και ασυλιών των Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως τα άρθρα 16 και 22,

την πρόταση της Επιτροπής,

τη γνώμη του Ευρωπαϊκού Κοινοβουλίου [1],

[1] ΕΕ C

τη γνώμη του Ευρωπαϊκού Δικαστηρίου [2],

[2] ΕΕ C

τη γνώμη του Ελεγκτικού Συνεδρίου [3],

[3] ΕΕ C

Εκτιμώντας τα εξής :

(1) Επιβάλλεται να τροποποιηθεί ο κανονισμός (ΕΥΡΑΤΟΜ, ΕΚΑΧ, ΕΟΚ) αριθ. 549/69 [4], όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 1198/98 [5], προκειμένου να ληφθεί υπόψη ο κανονισμός αριθ. ...του Συμβουλίου, της..., για τη θέσπιση, παράλληλα με τη μεταρρύθμιση της Επιτροπής, των ιδιαίτερων μέτρων που αφορούν στην οριστική λήξη των καθηκόντων υπαλλήλων της Επιτροπής των Ευρωπαϊκών Κοινοτήτων.

[4] ΕΕ L 74 της 27.3.1969, σ. 1.

[5] ΕΕ L 166 της 11.6.1998, σ. 3.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΥΡΑΤΟΜ, ΕΚΑΧ, ΕΟΚ) αριθ. 549/69 προστίθεται το σημείο π) το οποίο αναγράφει :

«π) οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού αριθ. ...».

Άρθρο 2

Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημερομηνία ενάρξεως της ισχύος του κανονισμού που αναφέρεται στο άρθρο 1.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος
Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την παράταση ισχύος της απόφασης 91/482/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η ισχύουσα απόφαση σύνδεσης των υπερποντίων χωρών και εδαφών με την ΕΚ λήγει στις 28 Φεβρουαρίου 2001.

Η Επιτροπή υπέβαλε πρόταση στο Συμβούλιο για μια νέα απόφασή του στις 15 Νοεμβρίου 2000.

Εντούτοις, αυτή η πρόταση δεν θα έχει εγκριθεί πριν από τις 28 Φεβρουαρίου 2001 .

Συνεπώς, προς αποφυγή του νομικού κενού το οποίο είναι ασυμβίβαστο με το μέρος 4 της συνθήκης, η Επιτροπή προτείνει να παραταθεί η ισχύς της απόφασης σύνδεσης για τέσσερις μήνες κατ'ανώτατο όριο, χωρίς αυτό να προδικάζει την αρχική πρόταση για μία νέα απόφαση του Συμβουλίου.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την παράταση ισχύος της απόφασης 91/482/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας,

την υπ'αρίθμ. 91/482/ΕΟΚ [1] απόφαση, και συγκεκριμένα το Άρθρο 240(4), δεύτερη υποπαράγραφος,

[1] ΕΕ L 263 της 19.9.1991, σ. 1.

την πρόταση της Επιτροπής,

Εκτιμώντας τα εξής:

Εν αναμονή της έναρξης ισχύος νέας απόφασης του Συμβουλίου σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα, πρέπει να παραταθεί η ισχύς των διατάξεων που εφαρμόζονται στο πλαίσιο της απόφασης 91/482/ΕΟΚ, όπως τροποποιήθηκε τελευταίως με την απόφαση 2000/169/ΕΟΚ [2] , μέχρι την έναρξη ισχύος της νέας απόφασης και όχι πέραν της 30ης Ιουνίου 2001.

[2] ΕΕ L 55 της 29.2.2000, σ. 67.

ΑΠΟΦΑΣΙΖΕΙ:

Άρθρο 1

Το άρθρο 240 παράγραφος 1 της απόφασης 91/482/ΕΟΚ, αντικαθίσταται από το ακόλουθο κείμενο : "Η παρούσα απόφαση ισχύει μέχρι την 30η Ιουνίου 2001".

Άρθρο 2

Η παρούσα απόφαση αρχίζει να ισχύει από την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 2001.

Βρυξέλλες,

Για το Συμβούλιο

Ο Πρόεδρος
—æüôÆóç ÆðïöÜóçò ôïı Óıìâïıºßïı ªØÆ ôçí ıðïªæÆöÞ, åî ïíüìÆôïò ôçò ¯ıæøðÆœŒÞò ˚ïØíüôçôÆò, ôçò
óıìöøíßÆò óôÆŁåæïðïßçóçò ŒÆØ óýíäåóçò ìåôÆîý ôøí ¯ıæøðÆœŒþí ˚ïØíïôÞôøí ŒÆØ ôøí ŒæÆôþí ìåºþí
ôïıò ŒÆØ ôçò —æþçí ˆØïıªŒïóºÆâØŒÞò ˜çìïŒæÆôßÆò ôçò ÌÆŒåäïíßÆò
(2001/ C213 E/05)
COM (2001) 90 ôåºØŒü  2001/0049( AVC )
(ÕðïâºÞŁçŒå Æðü ôçí ¯ðØôæïðÞ óôØò 19 ÖåöæïıÆæßïı 2001)
Ôˇ ÓÕÌ´ˇÕ¸Éˇ Ô˙Ó ¯ÕÑÙ—`Ú˚˙Ó ¯˝ÙÓ˙Ó,
‚÷ïíôÆò ıðüłç,
ôç óıíŁÞŒç ªØÆ ôçí ßäæıóç ôçò ¯ıæøðÆœŒÞò ˚ïØíüôçôÆò ŒÆØ Øäßøò ôï ÜæŁæï 310 óå óıíäıÆóìü ìå ôï ÜæŁæï 300
ðÆæÜªæÆöïò 2 ðæþôï åäÜöØï ðæþôç öæÜóç,
ôçí ðæüôÆóç ôçò ¯ðØôæïðÞò,¯ŒôØìþíôÆò ôÆ åîÞò:(1) ˇºïŒºçæþŁçŒÆí ïØ äØÆðæÆªìÆôåýóåØò ìå ôçí —æþçí ˆØïıªŒïóºÆâØŒÞ ˜çìïŒæÆôßÆ ôçò ÌÆŒåäïíßÆò ªØÆ ôç
óýíÆłç óıìöøíßÆò óôÆŁåæïðïßçóçò ŒÆØ óýíäåóçò ìåôÆîý ôøí ¯ıæøðÆœŒþí ˚ïØíïôÞôøí ŒÆØ ôøí ŒæÆôþí ìåºþíôïıò, Æöåíüò, ŒÆØ ôçò —æþçí ˆØïıªŒïóºÆâØŒÞò ˜çìïŒæÆôßÆò ôçò ÌÆŒåäïíßÆò, ÆöåôÝæïı.
(2) ˇØ åìðïæØŒÝò äØÆôÜîåØò ðïı ðåæØÝ÷ïíôÆØ óôçí ðÆæïýóÆ óıìöøíßÆ Ý÷ïıí åîÆØæåôØŒü ÷ÆæÆŒôÞæÆ ðïı Ý÷åØ ó÷Ýóç
ìå ôçí ðïºØôØŒÞ ðïı åöÆæìüæåôÆØ óôï ðºÆßóØï ôçò äØÆäØŒÆóßÆò óôÆŁåæïðïßçóçò ŒÆØ óýíäåóçò ŒÆØ äåí ŁÆÆðïôåºÝóïıí ªØÆ ôçí ¯ıæøðÆœŒÞ ‚íøóç ðæïçªïýìåíï üóïí ÆöïæÜ ôçí åìðïæØŒÞ ðïºØôØŒÞ ôçò ˚ïØíüôçôÆò
ÝíÆíôØ ôæßôøí ÷øæþí åŒôüò åŒåßíøí ôøí ˜ıôØŒþí ´ÆºŒÆíßøí.
(3) Õðü ôçí ðæïßðüŁåóç åíäå÷üìåíçò óýíÆłçò óå ìåôÆªåíÝóôåæç çìåæïìçíßÆ, ç óıìöøíßÆ ðïı ìïíïªæÆöÞŁçŒå
óôØò 24 ˝ïåìâæßïı 2000 ŁÆ ðæÝðåØ íÆ ıðïªæÆöåß åî ïíüìÆôïò ôçò ¯ıæøðÆœŒÞò ˚ïØíüôçôÆò.
`—ˇÖ`ÓÉZ¯É:
¢æŁæï ìüíï
Õðü ôçí ðæïßðüŁåóç åíäå÷üìåíçò óýíÆłçò óå ìåôÆªåíÝóôåæç çìåæïìçíßÆ, ï —æüåäæïò ôïı Óıìâïıºßïı åîïı-
óØïäïôåßôÆØ íÆ ïæßóåØ ôÆ ðæüóøðÆ ðïı åßíÆØ ÆæìüäØÆ íÆ ıðïªæÜłïıí, åî ïíüìÆôïò ôçò ¯ıæøðÆœŒÞò ˚ïØíüôçôÆò,ôç óıìöøíßÆò óôÆŁåæïðïßçóçò ŒÆØ óýíäåóçò ìåôÆîý ôøí ¯ıæøðÆœŒþí ˚ïØíïôÞôøí ŒÆØ ôøí ŒæÆôþí ìåºþí ôïıò,Æöåíüò, ŒÆØ ôçò —æþçí ˆØïıªŒïóºÆâØŒÞò ˜çìïŒæÆôßÆò ôçò ÌÆŒåäïíßÆò, ÆöåôÝæïı.EL C 213 E/22 ¯ðßóçìç ¯öçìåæßäÆ ôøí ¯ıæøðÆœŒþí ˚ïØíïôÞôøí 31.7.2001
Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1567/97 όσον αφορά την ημερομηνία εφαρμογής ορισμένων μέτρων αντιντάμπινγκ που εφαρμόζονται στις εισαγωγές σακιδίων χεριού από δέρμα καταγωγής Λαϊκής Δημοκρατίας της Κίνας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η επισυναπτόμενη πρόταση κανονισμού του Συμβουλίου εφαρμόζει το άρθρο 1 του λειτουργικού μέρους της απόφασης του Πρωτοδικείου στην υπόθεση Medici Grimm KG κατά Συμβουλίου της Ευρωπαϊκής Ένωσης.

Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1567/97 όσον αφορά την ημερομηνία εφαρμογής ορισμένων μέτρων αντιντάμπινγκ που εφαρμόζονται στις εισαγωγές σακιδίων χεριού από δέρμα καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 233,

Τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], και ειδικότερα τα άρθρα 9 και 11,

[1] ΕΕ L 56, 6.3.1996, σ. 1, όπως τροποποιήθηκε τελευταία από τον κανονισμό (EΚ) αριθ. 2238/2000 (ΕΕ L 257, 11.10.2000, σ. 2).

Την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,

Εκτιμώντας τα εξής:

(1) Με απόφαση της 29ης Ιουνίου 2000 [2], το Πρωτοδικείο ακύρωσε το άρθρο 2 του κανονισμού (ΕΚ) αριθ. 2380/98 του Συμβουλίου για την τροποποίηση του κανονισμού (ΕΚ) αριθ. 1567/97 για την επιβολή οριστικού δασμού αντιντάμπινγκ στις εισαγωγές σακιδίων χεριού από δέρμα καταγωγής Λαϊκής Δημοκρατίας της Κίνας [3] στο βαθμό που εφαρμοζόταν σε σακίδια χεριού από δέρμα που παράγονται από την εταιρεία Lucci Creation Ltd και εισάγονται από την Medici Grimm KG.

[2] Υπόθεση T-7/99, Medici Grimm κατά Council.

[3] ΕΕ L 296, 5.11.1998, σ. 1.

(2) Κατά συνέπεια, ο κανονισμός (EΚ) αριθ. 1567/97 του Συμβουλίου [4] πρέπει να τροποποιηθεί με σκοπό να μπορεί να εφαρμόζεται από τις 3 Αυγούστου 1997 για τα σακίδια χεριού από δέρμα που παράγονται από την Lucci Creation Ltd και εισάγονται από την Medici Grimm KG,

[4] ΕΕ L 208, 2.8.1997, σ. 31.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 του κανονισμού (ΕΚ) αριθ. 1567/97 προστίθεται η ακόλουθη παράγραφος:

"Όταν τα σακίδια χεριού από δέρμα που κατασκευάζονται από την εταιρεία Lucci Creation Ltd εισάγονται από την Medici Grimm KG (Γερμανία) (πρόσθετος κωδικός TARIC A211), ο συντελεστής δασμού 0,0% εφαρμόζεται από τις 3 Αυγούστου 1997".

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος
Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του Πρωτοκόλλου αριθ. 9 της Πράξης Προσχώρησης της Αυστρίας, της Φινλανδίας και της Σουηδίας όσον αφορά το σύστημα οικοσημείων για βαρέα φορτηγά οχήματα διερχόμενα από την Αυστρία

(2001/C 120 E/30)

(Κείμενο που παρουσιάζει ενδιαφέρον για τον ΕΟΧ)

COM(2000) 862 τελικό - 2000/0361(COD)

(Υποβλήθηκε από την Επιτροπή στις 29 Δεκεμβρίου 2000)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την Πράξη Προσχώρησης της Αυστρίας, της Φινλανδίας και της Σουηδίας(1), και ιδίως το άρθρο 11 παράγραφος 4 του Πρωτοκόλλου αριθ. 9 αυτής,

Αποφασίζοντας σύμφωνα με τη διαδικασία που καθορίζεται στο προαναφερόμενο πρωτόκολλο,

Εκτιμώντας τα εξής:

(1) Το Πρωτόκολλο αριθ. 9 της Πράξης Προσχώρησης προβλέπει ειδικό καθεστώς για τα βαρέα φορτηγά οχήματα που διέρχονται από το αυστριακό έδαφος, το οποίο βασίζεται σε ένα σύστημα δικαιωμάτων διαμετακόμισης (οικοσημείων).

(2) Το άρθρο 11 παράγραφος 4 του Πρωτοκόλλου αριθ. 9 παρέχει στο Συμβούλιο τη δυνατότητα, σύμφωνα με το άρθρο 71 της Συνθήκης ΕΚ, να θεσπίσει μέτρα, εντός του κοινοτικού πλαισίου, που να εξασφαλίζουν ισοδύναμη προστασία του περιβάλλοντος, και συγκεκριμένα μείωση της ρύπανσης κατά 60 %.

(3) Τέτοια μέτρα μπορούν να θεσπιστούν μόνο εφόσον η Επιτροπή καταλήξει στο συμπέρασμα ότι ο στόχος της μείωσης της ρύπανσης κατά 60 % σε σχέση με το 1991 δεν έχει επιτευχθεί σε μόνιμη και σταθερή βάση πριν από την 1η Ιανουαρίου 2001. Η Επιτροπή έχει εκπονήσει έκθεση που επιβεβαιώνει αυτό το συμπέρασμα.

(4) Το σύστημα οικοσημείων έχει το πολύ σημαντικό πλεονέκτημα ότι ενθαρρύνει τους μεταφορείς που χρησιμοποιούν φορτηγά ταξινομημένα σε κράτος μέλος της ΕΕ να χρησιμοποιούν, για τις διαμετακομίσεις μέσω Αυστρίας, φορτηγά φιλικά προς το περιβάλλον. Δεδομένου ότι ο στόχος του συστήματος οικοσημείων είναι να ενθαρρύνει τους μεταφορείς να χρησιμοποιούν φορτηγά φιλικότερα προς το περιβάλλον για τις διαμετακομίσεις μέσω Αυστρίας, είναι αντιφατικό να επιβάλλεται κύρωση λόγω χρήσης "υπερβολικά οικολογικών" φορτηγών.

(5) Το Πρωτόκολλο αριθ. 9 πρέπει να τροποποιηθεί αναλόγως.

(6) Ο παρών κανονισμός είναι απαραίτητο να τεθεί σε ισχύ επειγόντως, ούτως ώστε από το 2001 να εφαρμόζονται σαφείς κανόνες για τα φορτηγά που διέρχονται από την Αυστρία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το Πρωτόκολλο αριθ. 9 της Πράξης Προσχώρησης της Αυστρίας, της Φινλανδίας και της Σουηδίας τροποποιείται ως εξής:

1. Το άρθρο 11 παράγραφος 2 σημείο γ) διαγράφεται.

2. Η παράγραφος 3 του Παραρτήματος 5 διαγράφεται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε όλα τα κράτη μέλη.

(1) ΕΕ C 241 της 29.8.1994, σ. 1.
Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Περί θέσης της Κοινότητας στο πλαίσιο του Μεικτού Συμβουλίου ΕΚ-Μεξικού

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η απόφαση αριθ. 2/2000 εκδόθηκε από το Μεικτό Συμβούλιο ΕΚ-Μεξικού στις 23 Μαρτίου 2000 και, δυνάμει του άρθρου 49, άρχισε να ισχύει την 1η Ιουλίου 2000.

2. Ο τίτλος ΙΙΙ της εν λόγω απόφασης καθορίζει τις ρυθμίσεις και το χρονοδιάγραμμα για το σταδιακό και αμοιβαίο άνοιγμα συγκεκριμένων αγορών στον τομέα των δημόσιων συμβάσεων μεταξύ της ΕΚ και του Μεξικού. Το άρθρο 38 παράγραφος 3 προβλέπει, ωστόσο, ότι ο εν λόγω τίτλος αρχίζει να ισχύει μόλις κρίνει το Μεικτό Συμβούλιο - μετά από σύσταση της ειδικής επιτροπής για τις δημόσιες συμβάσεις - ότι τα μέρη έχουν ανταλλάξει λεπτομερείς πληροφορίες για τις κατ' ιδίαν συμβάσεις των δημοσίων επιχειρήσεών τους σύμφωνα με το υπόδειγμα του παραρτήματος XIV της εν λόγω απόφασης.

3. Η ειδική επιτροπή για τις δημόσιες συμβάσεις εξέτασε τις στατιστικές πληροφορίες που υποβλήθηκαν από την Κοινότητα και το Μεξικό σύμφωνα με τα κριτήρια που καθορίζονται στο άρθρο 38 παράγραφος 2 της απόφασης αριθ. 2/2000.

4. Η ειδική επιτροπή υιοθέτησε τη σύσταση που προβλέπει το άρθρο 38 παράγραφος 3. Στη σύσταση αυτή, προτείνει στο Μεικτό Συμβούλιο να καθορίσει ότι οι εν λόγω πληροφορίες έχουν ανταλλαγεί σύμφωνα με το παράρτημα XIV ώστε να αρχίσει να ισχύει ο τίτλος ΙΙΙ την ημέρα του καθορισμού αυτού.

5. Προς το σκοπό αυτό, η Επιτροπή προτείνει, επομένως, στο Συμβούλιο να εγκρίνει τη συνημμένη θέση της Κοινότητας στο πλαίσιο του Μεικτού Συμβουλίου ΕΚ-Μεξικού.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Περί θέσης της Κοινότητας στο πλαίσιο του Μεικτού Συμβουλίου ΕΚ-Μεξικού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

την πρόταση της Επιτροπής,

ΑΠΟΦΑΣΙΖΕΙ:

Άρθρο μόνο

Η Κοινότητα εγκρίνει, στο πλαίσιο του Μεικτού Συμβουλίου ΕΚ-Μεξικού, τη σύσταση της ειδικής επιτροπής για τις δημόσιες συμβάσεις που επισυνάπτεται στο παράρτημα Ι.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Σύσταση αριθ. 1/2000 της ειδικής επιτροπής που συστάθηκε δυνάμει του άρθρου 32 της απόφασης αριθ. 2/2000

Η ειδική επιτροπή για τις δημόσιες συμβάσεις,

Aφού επανεξέτασε τα στατιστικά στοιχεία που υποβλήθηκαν από την Κοινότητα και το Μεξικό σύμφωνα με τα κριτήρια που καθορίζονται στο άρθρο 38 παράγραφος 2 της απόφασης αριθ. 2/2000,

ΣΥΝΙΣΤΑ

(1) Το Μεικτό Συμβούλιο να καθορίσει ότι οι πληροφορίες που αναφέρονται στο άρθρο 38 παράγραφος 2 έχουν ανταλλαγεί σύμφωνα με το παράρτημα XIV.

(2) Να αρχίσει να ισχύει o τίτλος ΙΙΙ της απόφασης αριθ. 2/2000 την ημερομηνία του καθορισμού αυτού.
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την κατάργηση του κανονισμού (ΕΚ) αριθ.2111/1999 σχετικά με την απαγόρευση της πώλησης και της προμήθειας πετρελαίου και ορισμένων πετρελαϊκών προϊόντων σε ορισμένα τμήματα της Ομοσπονδιακής Δημοκρατίας της Γιουγκοσλαβίας(ΟΔΓ)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Μετά τα αποτελέσματα των εκλογών που μόλις διεξήχθησαν, η ΟΔΓ αντιμετωπίζει μια νέα πολιτική κατάσταση που χαρακτηρίζεται από σαφή επιθυμία αλλαγής. Όταν το επιτρέψουν οι πολιτικές συνθήκες, μπορεί να αποβεί απαραίτητο να αρθεί ο πετρελαϊκός αποκλεισμός όσον αφορά την ΟΔΓ, με σκοπό τη συμβολή στην εδραίωση της δημοκρατίας και του κράτους δικαίου.

Η παρούσα πρόταση κανονισμού (ΕΚ) αποσκοπεί στην εφαρμογή αυτού του στόχου σύμφωνα με το κοινοτικό δίκαιο.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την κατάργηση του κανονισμού (ΕΚ) αριθ.2111/1999 σχετικά με την απαγόρευση της πώλησης και της προμήθειας πετρελαίου και ορισμένων πετρελαϊκών προϊόντων σε ορισμένα τμήματα της Ομοσπονδιακής Δημοκρατίας της Γιουγκοσλαβίας(ΟΔΓ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 301

την κοινή θέση XXXXXX [1] της XX Οκτωβρίου 2000 που καθόρισε το Συμβούλιο με βάση το άρθρο 15 της Συνθήκης για την Ευρωπαϊκή Ένωση, σχετικά με την προμήθεια και την πώληση πετρελαίου και προϊόντων πετρελαίου στην Ομοσπονδιακή Δημοκρατία της Γιουγκοσλαβίας(ΟΔΓ).

[1] ΕΕ L

την πρόταση της Επιτροπής [2],

[2] ΕΕ C της , σ..

Εκτιμώντας τα εξής:

(1) Μετά τα αποτελέσματα των εκλογών που μόλις διεξήχθησαν, η ΟΔΓ αντιμετωπίζει μια νέα πολιτική κατάσταση που χαρακτηρίζεται από σαφή επιθυμία αλλαγής και, υπό αυτές τις συνθήκες, η απαγόρευση του πετρελαϊκού αποκλεισμού θα μπορούσε να συμβάλει στην εδραίωση της δημοκρατίας και του κράτους δικαίου.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο πρώτο

Καταργείται ο κανονισμός (ΕΚ) αριθ. 2111/1999 [3].

[3] ΕΕ L 258 της 5.10.1999, σ.12

Άρθρο 2

Ο παρών κανονισμός αρχίζει να ισχύει την ημερομηνία δημοσίευσης του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος
Πρόταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου για την τροπική ξυλεία για την παράταση της διεθνούς συμφωνίας για την τροπική ξυλεία του 1994

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η διεθνής συμφωνία για την τροπική ξυλεία του 1994 τέθηκε σε ισχύ την 1η Ιανουαρίου 1996 και πρόκειται να λήξει την 31η Δεκεμβρίου 2000.

2. Κατά τη συνεδρίαση του Διεθνούς Συμβουλίου για την τροπική ξυλεία, της 30ης Μαίου 2000, προτάθηκε να παραταθεί η συμφωνία για μια περίοδο τριών ετών, έως τις 31 Δεκεμβρίου 2003, σύμφωνα με τις διατάξεις του άρθρου 46 της συμφωνίας.

3. Σύμφωνα με τη νομική βάση, η προτεινόμενη απόφαση δεν επηρεάζει τη συνεισφορά της Ευρωπαϊκής Κοινότητας στον διοικητικό προϋπολογισμό της Διεθνούς Οργάνωσης για την Τροπική Ξυλεία, η οποία παραμένει μηδενική.

4. Σκοπός της παρούσας πρότασης είναι να εξουσιοδοτήσει την Ευρωπαϊκή Κοινότητα να ψηφίσει υπέρ της παράτασης της συμφωνίας.

2000/0254 (ACC)

Πρόταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου για την τροπική ξυλεία για την παράταση της διεθνούς συμφωνίας για την τροπική ξυλεία του 1994

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300, παράγραφοι 2 και 3,

την πρόταση της Επιτροπής [1],

[1] EE C..., σ.

Εκτιμώντας τα εξής:

(1) Ότι η διεθνής συμφωνία για την τροπική ξυλεία του 1994 υπογράφηκε και εφαρμόζεται προσωρινά με από την Κοινότητα με την απόφαση 96/493/EΚ του Συμβουλίου [2];

[2] ΕΕ L 208, 17.08.96, σ. 1.

(2) Η διεθνής συμφωνία για την τροπική ξυλεία εξακολουθεί να ισχύει έως τις 31 Δεκεμβρίου 2000, εκτός αν παραταθεί πέραν αυτής της ημερομηνίας με απόφαση του Διεθνούς Συμβουλίου για την τροπική ξυλεία για μια περίοδο τριών ετών, έως την 31η Δεκεμβρίου 2003;

(3) Η παράταση της εν λόγω συμφωνίας είναι προς το συμφέρον της Κοινότητας;

(4) Η θέση της Ευρωπαϊκής Κοινότητας στο Διεθνές Συμβούλιο για την τροπική ξυλεία πρέπει να καθοριστεί.

ΑΠΟΦΑΣΙΖΕΙ:

Άρθρο μόνο

Η θέση της Ευρωπαϊκής Κοινότητας, στο πλαίσιο του Διεθνούς Συμβουλίου για την τροπική ξυλεία, θα είναι να ψηφίσει υπέρ της παράτασης για τρία έτη της διεθνούς συμφωνίας για την τροπική ξυλεία του 1994.

Βρυξέλλες,

Για το Συμβούλιο

Ο Πρόεδρος